CELEX: 62019CN0704
Language: mt
Date: 2019-09-20 00:00:00
Title: Kawża C-704/19: Rikors ippreżentat fl-20 ta’ Settembru 2019 – Il-Kummissjoni Ewropea vs Ir-Renju ta’ Spanja

9.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 413/27
            
         
      Rikors ippreżentat fl-20 ta’ Settembru 2019 – Il-Kummissjoni Ewropea vs Ir-Renju ta’ Spanja
      (Kawża C-704/19)
      (2019/C 413/33)
      Lingwa tal-kawża: l-Ispanjol
      
         Partijiet
      
      
         Rikorrenti: Il-Kummissjoni Ewropea (rappreżentanti: B. Stromsky u P. Němečková, aġenti)
      
         Konvenuta: Ir-Renju ta’ Spanja
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tikkonstata li, billi ma adottax fit-termini stabbiliti l-miżuri kollha neċessarji sabiex jirkupra mingħand il-benefiċċjarju prinċipali, Telecom Castilla-La Mancha S.A, l-għajnuna mill-Istat iddikjarata illegali u inkompatibbli mas-suq intern mill-Artikolu 1 tad-Deċiżjoni tal-Kummissjoni (UE) 2016/1385 tal-1 ta’ Ottubru 2014 dwar l-Għajnuna mill-Istat SA.27408 (C 24/10 (ex NN 37/10, ex CP 19/09) implimentata mill-awtoritajiet ta’ Castilla-La Mancha għat-tnedija tat-televiżjoni diġitali terrestri f’żoni remoti u inqas urbanizzati ta’ Castilla-La Mancha (1) (ĠU 2016 L 222, p. 52), billi ma wriex li kien annulla l-pagamenti pendenti kollha tal-imsemmija għajnuna u billi ma kkomunikax lill-Kummissjoni, fit-termini stabbiliti, il-miżuri aottati sabiex jikkonforma ruħu ma’ din id-deċiżjoni, ir-Renju ta’ Spanja naqas mill-obbligi tiegħu skont ir-raba’ paragrafu tal-Artikolu 288 TFUE u l-Artikoli 3 u 4 tad-deċiżjoni; u
               
            
                  —
               
               
                  tikkundanna lir-Renju ta’ Spanja għall-ispejjeż.
               
            
         Motivi u argumenti prinċipali
      
      Ir-Renju ta’ Spanja ma applikax id-deċiżjoni inkwistjoni fit-termini stabbiliti mill-Artikolu 4(2) u (3) ta’ din id-deċiżjoni.
      Ir-Renju ta’ Spanja għadu ma rkuprax l-ammont totali tal-għajnuna mingħand il-benefiċċjarju prinċipali, Telecom Castilla-La Mancha S.A. Ir-Renju ta’ Spanja ma stabbilixxiex jekk ġewx interotti l-pagamenti kollha tal-għanjuna pendenti wara l-adozzjoni tad-deċiżjoni. L-assenza ta’ rkupru sħiħ tal-ammonti tal-għajnuna mogħtija lil Telecom CLM previsti mid-deċiżjoni u ta’ prova formali tal-annullament tal-pagamenti kollha sospiżi tikkostitwixxi ksur tal-obbligu impost fuq Spanja skont l-Artikolu 3 tad-deċiżjoni.
      Barra minn hekk, ir-Renju ta’ Spanja ma kkomunikax lill-Kummissjoni, fit-terminu stabbilit, l-informazzjoni rikjesta marbuta mal-eżekuzzjoni tad-deċiżjoni, kif rikjest mill-Artikolu 4(3) u (4) ta’ din tal-aħħar.
      
         (1)  ĠU 2016, L 222, p.52